Lav et referat af nedenstående tekst:

Tekst:
Efter mange dage i træk med høj sol og ingen regn, faldt der i går lidt regn i Nordjylland. Særligt én tørkeramt landmand har tørstet efter vand i snart en måned, og derfor var han naturligvis lettet, da regnen kom. - Vi tager imod alt med kyshånd, siger Svend Clausen, der er landmand ved Baggevogn Gods i Sindal. Han tjekker vejrudsigten flere gange dagligt og håber på et mirakel. For regnen, der er faldet, er slet ikke nok, fortæller han. Flere marker er ødelagte - Det er skrækkeligt, men vi kan ikke gøre noget - vi er ikke herrer over vejret. Svend Clausen avler flere forskellige afgrøder, og det er især hans græsmark, der har lidt i tørken. På hans mark er der 36 hektar græsmarker, og over seks af dem er ødelagte. - Hvis vi ikke får noget vand snart, så kan det gå hen og blive halvt udbytte. Og det er mange penge, vi snakker om, siger Svend Clausen. Og vejrudsigten kan ikke helt leve op til landmandens ønsker. Der er kun varslet ganske få millimeter regn de kommende dage. - Vi kan jo ik gøre noget, skaden er sket. Vi kan bare håbe på det bedste. Svend Clausen skal høste sin græsmark om cirka fire uger.

Referat:
Tørken har sat dybe spor på Svend Clausens græsmarker. Han håber, at regnen kan redde høsten, selvom det ser sort ud.